ดีจ้า เพื่อนๆนักกินทุกคน พอดีครั้งก่อนลืมแนะนำตัวอ่ะจ้า เพลินไปหน่อย555+ เราชื่อเดือนจ้า

ช่วงนี้มีเพื่อนๆหลายคนหนีน้ำมาอยู่ต่างจังหวัดกันเยอะเลย 
อีกจังหวัดหนึ่งที่ฮิตมากในช่วงนี้คือ จ.ชลบุรี แต่ชลบุรีไม่ได้มีแค่พัทยาหรือบางแสนนะจ้ะ 
แล้วอีกหนึ่งอำเภอที่น่าเที่ยวและมีความน่าสนใจไม่น้อยเลย ก็คือ พนัสนิคม จ้า
สำหรับใครที่ชื่นชอบความเงียบ สงบ หลบความวุ่นวายจากตัวเมือง แนะนำที่นี่เลยจ้า เหมาะสมมากๆ อากาศก็ดี
เป็นเมืองที่สงบๆ ไม่วุ่นวายจอแจเท่าไหร่ ได้ความเป็นส่วนตัวดีด้วยนะ
คราวนี้เรามาแนะนำของคาว ให้เพื่อนๆดีกว่า
นั่นก็คือ “ร้านโกดัง” ได้ยินชื่อครั้งแรกก็จะ เอ๊ะ!!! ทำไมชื่อแปลกจัง แต่แอบเก๋ดีนะ^^
นอกจากความเก๋ของชื่อร้านแล้ว ที่นี้ก็มีการตกแต่งได้น่ารักและเป็นกันเองมากค่ะ ชอบมากๆเลย เหมือนมานั่งเล่นกินข้าวบ้านเพื่อนอะไรอย่างงี้
วันนั้นเราไปกับเพื่อนสาวคนนึง เลยสั่งข้าวมากินกันคนละจานแล้วก็เครื่องดื่มคนละแก้ว
แต่กว่าจะเลือกได้ก็นานมากๆเลยค่ะ น่ากินไปหมด555+ 
ชอบเมนูชื่อแปลกๆ มีอันนึง ชื่อ “หมูติดก้อ” เอ๊ะ! เราก็ถามเลยว่ามันคืออะไรหรอคะพี่ พี่เค้าก็บอกเราว่ามันเป็นหมูหมักสูตรของทางร้านเองแหละจ้า
สุดท้ายก็มาลงตัวอยู่ที่ เมนู “ผัดไทยเกี๊ยวกรอบ” ด้วยความที่เราชอบกินเกี๊ยวทอดอยู่แล้ว แล้วยิ่งมาเจอกับผัดไทยของโปรดอีก จัดมาเลย555+
เพื่อนเราสั่ง “ข้าวผัดต้มยำ” สำหรับเมนูนี้เจอที่อื่นก็อร่อยนะคะ ส่วนใหญ่จะอร่อยหมดแหละค่ะ555+ ออกแนวตะกละ
แต่ที่ร้านนี้มีความพิเศษคือ หมึกเป็นหมึก กุ้งเป็นตัวๆ มีหมูด้วยยยยย แล้วรวมกันกลมกล่อมมากค่ะ อร่อยใช้ได้เลยทีเดียว ไม่เผ็ดมาก แต่ถ้าชอบทานเผ็ดทางร้านก็จัดให้ได้นะจ้ะ ราคาไม่แพงด้วย รู้สึกจานนี้จะ45-60 นี่แหละค่ะ โอ้โห แทบจะแย่งเพื่อนกิน แต่ไม่ได้ๆ555+ เพื่อนผอมแล้ว
มาจัดการผัดไทยตรงหน้าเราดีกว่า ของเราก็อร่อยไม่แพ้กันค่ะ ไม่เลี่ยนเลย เกี๊ยวกรอบก็ไม่อมน้ำมัน มาเจอกับน้ำผัดไทย เปรี้ยวๆหวานๆ หอมๆ บวกกับกุ้งตัวโตๆ สดกรอบหวาน แหล่มมากกก555+ ผักก็ให้เยอะดีค่ะ จานนี้ประมาณ 45-50 บาทค่ะ
อิ่ม จุกกันทั้งคู่เลยงานนี้
อ้อ มีเครื่องดื่มด้วยนะจ้ะ เราสั่งแดงมะนาวโซดา หวาน เปรี้ยว แซ่บ โซดา ชื่นใจมากกก ร้อนๆนี่ดีนักแล แก้วละ 25 บาทจ้า
ของเพื่อนเราเป็นโกโก้ อร่อยแสงพุ่งเลยงานนี้ ปรกติ เราไม่เคยสั่งเครื่องดื่มแบบหวานมากินคู่กับข้าวเลยค่ะ เพราะกลัวเลี่ยน แต่นี่มันอร่อยมาก โกโก้อะไรไม่รู้รสชาติดีมากจริงๆ ชอบเลยค่ะ ราคาพอๆกันจ้า
เสียดายอิ่มเกินกว่าที่จะสั่งใหม่แล้วค่ะ555+
ไว้เจอกันคราวหน้านะจ้ะ Episode 2 งานนี้ไม่ใช่ที่ไหน เราก็ยังคงกินกันแบบตามใจปากในพนัสฯ แห่งนี้ นี่เองงงงง^^